burgasdotpro/wikipedia huggingface dataset:
Elektráreň Niederaußem

Elektráreň Niederaußem (po nemecky Kraftwerk Niederaußem) je elektráreň spaľujúca hnedé uhlie, nachádzajúca sa v mestskej časti nemeckého Bergheimu, v Niederaußeme. Má najvyššiu chladiacu vežu na svete a jej vlastníkom je RWE. Podľa štúdie "Dirty Thirty" (Špinavá tridsiatka) elektráreň je treťou "najšpinavšou" v Európe.
Bloky A a B sa začali stavať na jeseň roku 1960. Chladiaca veža vysoká 200 metrov a tým najvyššia na svete sa začala stavať v roku 2002 a jej stavba skončila v roku 2003.
Heliamfora

Heliamfora "(Heliamphora)" je botanický rod. Zástupcovia tohto rodu patria medzi mäsožravé rastliny. Vyskytujú sa na malom území v Južnej Amerike (východná Venezuela) - sú viazané na vrcholové plošiny stolových hôr. Podobne ako ostatné rastliny z čeľade saracéniovité, lovia hmyz do kanvicovitých pascí vyrastajúcich zo zeme.
Jim Kim Yong

Jim Kim Yong (, * 8. december 1959, Soul, Kórejská republika) je kórejsko-americký lekár. 16. apríla 2012 bol zvolený do čela Svetovej banky. Funkcie sa ujal 1. júla 2012. Ako dvanásty prezident v histórií banky nahradil doterajšieho šéfa Roberta Zoellicka.
Jim Yong Kim sa s rodinou presťahoval do USA vo veku piatich rokov. Jeho otec učil zubné lekárstvo na University of Iowa, zatiaľ čo jeho matka získala doktorát z filozofie.
Juhoamerická kvalifikácia na Majstrovstvá sveta FIFA vo futsale 2012

Juhoamerická kvalifikácia na Majstrovstvá sveta FIFA vo futsale 2012 bola juhoamerická kvalifikácia vo futsale na majstrovstvá sveta FIFA, ktorú organizuje CONMEBOL. Konala sa od 15.22. apríla 2012 v meste Gramado, v štáte Rio Grande do Sul, v Brazílii za účasti 10 tímov. Všetky zápasy sa hrali v jedinej aréne Centro Municipal de Deportes José Francisco Perini. Kvalifikovali sa 4 najlepšie tímy.
Brazília, ako aktuálny majster, mala priamy postup zaručený.
Skupiny.
Pozn: Číslo v zátvorke udáva umiestnenie v aktuálnom medzinárodnom rebríčku Roon Ba k 7. aprílu 2012.
Nukleofilná adícia

Nukleofilná adícia je najčastejšia reakcia karbonylových zlúčenín. Okrem karbonylových zlúčenín môže prebiehať aj na nitrilovú skupinu R-C≡N, imíny R1-CH=N-R2, aj na alkény.
Mechanizmus.
Nukleofil Nu- postupuje pozdĺž väzby C=O pod uhlom asi 75° k rovine karbonylovej skupiny a naviaže sa na elektrofilný uhlík C=O skupiny. V rovnakom čase dochádza ku rehybridizácii karbonylového uhlíka z sp2 na sp3, elektrónový pár z väzby C=O preskočí na elektronegatívny kyslík a okamžite vzniká tetraedrálny alkoxidový ión. V kyslom prostredí sa stabilizuje na konečný alkohol.
Karbonylové zlúčeniny.
Ako nukleofil môže byť použitý:
Nitrily.
Nukleofilné adície na nitriloch:
Imíny.
Nukleofilné adície na imínoch:
Cramovo pravidlo.
Pri nukleofilnej adícii na karbonylové zlúčeniny vzniká chirálne centrum *. Za predpokladu, že R a R' nemajú chirálne vlastnosti, bude nukleofil východiskovú, v podstate planárnu molekulu, atakovať s rovnakou pravdepodobnosťou z obidvoch strán. Vznikne teda zmes, ktorá obsahuje rovnaké množstvá obidvoch enantiomérov, t.j. racemát +-. Ale ak pôvodná karbonylová zlúčenina už obsahuje chirálne centrum - najmä ak je chirálne centrum v polohe α - a tak z jednej strany karbonylového uhlíka už nebude (štatisticky) rovnako pravdepodobný ako z druhej strany. Výsledkom bude, že diastereoizomérne adukty nevzniknú v rovnakých množstvách.
Otec zakladateľ

Otec zakladateľ môže byť:
Portugalské národné inline hokejové družstvo mužov

Portugalské národné inline hokejové družstvo mužov je mužský národný inline hokejový tím Portugalska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Portugalskej federácie ľadových športov (FPDG). Družstvo sa predstavilo na majstrovstvách sveta IIHF len v roku 2005. Obsadilo na nich predposledné 15. miesto. 
Rovnako raz sa túčastnilo aj majstrovstiev sveta FIRS, keď v roku 2001 obsadilo predposledné 15. miesto.
Alfasylabické písmo

Alfasylabické písmo (iné názvy: alfasylabár, alfasylabárium, sylaboalfabetické písmo, (?)slabično-abecedné písmo, abecedno-slabičné písmo, alfabetosylabické písmo, poloslabičné písmo, poloslabikové písmo, semisylabické písmo, rozšírené spoluhláskové písmo, rozšírené konsonantické písmo) môže byť:
Trauma (seriál)

Trauma je televízny seriál, pôvodne vysielaný na NBC od 28. septembra 2009 do 28. apríla 2010, ktorý sa zameriava na skupinu paramedikov v San Franciscu v Kalifornii.
Inovácia (ekonómia)

Inovácia je nová idea či koncept v ekonomickej oblasti (t.j. (vy)nájdenie nových alebo vylepšených produktov, služieb, procesov či technológií) a jej zavedenie do praxe; inými slovami: komplexná zostava aktivít od invencie až po implementáciu invencie. V užšom zmysle je to len kreatívny proces, v ktorom sa kombinujú existujúce veci novým spôsobom s cieľom vyrobiť/ponúknuť jedinečnú vec, v ešte užšom zmysle je to len nová idea či koncept.
Inovácia podľa Schumpetera.
Do ekonómie termín inovácia ako špecifický termín zaviedol rakúsky a americký ekonóm Joseph Alois Schumpeter vo svojej práci "Theorie der wirtschaftlichen Entwicklung" (Teória hospodárskeho vývoja) z roku 1911. Inováciu definoval ako presadenie (teda nie len vynájdenie) novej kombinácie výrobných faktorov (podnikateľmi), pričom neskôr v texte ako inováciu označuje priamo túto novú kombináciu. Inovácia je podľa jeho hypotézy to, čo spôsobuje rast hospodárstva; v čase absencie inovácií sa hospodárstvo pohybuje v stereotypnom kruhu. 
Rozlišoval 5 alternatív nových kombinácií výrobných faktorov:
Inovácia podľa Valenta.
Český ekonóm František Valenta chápe inováciu ako "akúkoľvek zmenu vo vnútornej štruktúre výrobného organizmu, teda akýkoľvek prechod od pôvodného k novému stavu." Zaviedol členenie, ktoré hodnotí kvalitu inovácie z hľadiska intenzity inovačných zmien.
Gaussov integrál

Gaussov integrál (iné názvy: Eulerov-Poissonov integrál, Poissonov integrál) je integrál Gaussovej funkcie "e"−"x"2 cez celú reálnu os, teda 
Meno tomuto integrálu dali matematici Carl Friedrich Gauss, Leonhard Euler a Siméon Denis Poisson. 
Výpočet.
Integrál Gaussovej funkcie
upravíme zámenou premennej a vynásobením, takže dostaneme
Po prechode k polárnym súradniciam možno predchádzajúci vzťah zapísať ako
Odtiaľ dostaneme
Nebelwerfer

Nebelwerfer (po nemecky doslova "Vrhač hmly", názov mal dezinformovať špiónov, aby si mysleli, že ide o zariadenie vyrábajúce dymovú clonu) bol nemecký raketomet používaný v dobe druhej svetovej vojny. Jeho vývoj začal začiatkom 30. rokov práve pod krycím názvom "Nebelwerfer", išlo o nápad nemeckých vedcov a technikov pod velením generála Waltera Dornbergera. 
Prvým typom raketometu bol šesťhlavňový "Nebelwerfer 41 (15-cm Nb. W. 41)" kalibru , ktorý bol vyrábaný v rokoch 1937 – 1939. Roku 1940 bol vyvinutý ďalší typ "Schweres Wurfgerät 40 Holz" kalibru a v roku 1942 "28/32-cm Nebelwerfer 41". Ďalšími typmi boli 21-cm a 30-cm "Nebelwerfer 42" a "15-cm Panzerwerfer 42". Raketomety boli umiestnené buď na podvozkoch protitankových diel, ktoré boli ťahané nákladnými automobilmi alebo traktormi, alebo podvozkoch vyradených ukoristených tankov či na kolopásových vozidlách. „Nebelwerfery“ mali u nemeckých vojakov prezývku „Stuka zu Fuß“ („Pešia Stuka“), u amerických vojakov „Screaming Mimi“ alebo „Moaning Minnie“. 
V boji bol dosť ťažkopádny. Po jeho nabití musela posádka ustúpiť o 10 až 15 metrov, aby ju nezasiahli plamene z výstrelov. Výstrel sprevádzal dymový pás viditeľný z veľkej vzdialenosti, čo robilo Nebelwerfer zraniteľný voči delostreleckej paľbe. Posádka musela teda čo najrýchlejšie po salve opustiť pozíciu a presunúť sa.
Kreón (Téby)

Kreón ( 2. pád "Kreonta"; starogr. Κρέων – Kreón, ) je v gréckej mytológii syn Menoikea, bol tébsky kráľ.
Kreón, syn Menoikea z rodu Kadmovej „"dračej sejby"", sa stal kráľom v Tébach dokonca dvakrát. Prvý raz sa stal kráľom po smrti svojho švagra Laia, ale keď Oidipus zachránil Téby od obludnej Sfingy, vzdal sa trónu v prospech neho. 
Po dlhých rokoch sa však Tébania dozvedeli, že Oidipus bol synom a neúmyselným vrahom kráľa Laia a dokonca sa oženil aj keď nevedomky, s vlastnou matkou Iokastou, a tak bol z krajiny vyhnaný a Kreón zasadol na trón druhýkrát. Najprv vládol spolu s Oidipovými synmi Eteoklom a Polyneikom. Potom ale Polyneika Eteokles z Téb vyhnal.
Polyneikos si však našiel spojencov v Argu a vrátil sa s veľkým vojskom Téby dobyť. V tejto vojne bratia potom vo vzájomnom súboji zahynuli. Téby náporu útočníkov odolali a Kreón sa tak stal samovládcom. Eteokla dal slávnostne pochovať, ale mŕtvolu Polyneika nechal pred hradbami mesta napospas supom a psom, lebo priviedol k rodným Tébam cudzie vojsko. Sestra Antigona ho však aj napriek zákazu pochovala. Kreón ju za trest nechal zaživa zamurovať do hrobky, kde spáchala samovraždu. Keď to videl Haimón, jej snúbenec, prebodol sa mečom pred očami svojho otca Kreóna. A aby nešťastia ešte nebolo dosť, v zúfalstve si zobrala život aj Kreontova manželka Eurydika. Nešťastnému Kreontovi potom neostávalo nič iné ako požiadať bohov, aby ho od utrpenia oslobodili smrťou.
C20LET

C20LET je spaľovací motor koncernu Opel. Je to radový štvorvalcový, turbodúchadlom prepĺňaný benzínový motor. Jeho zdvihový objem je 1998 centimetrov kubických, má 16 ventilov a rozvodovým remeňom poháňané dva vačkové hriadele v hlave valcov (DOHC). Produkuje inštitútom Deutsches Institut für Normung normovanú hnaciu silu výkonu 150 kilowattov (204 koní) a generuje krútiaci moment 280 newtonmetrov.
Motor C20LET bol uvedený v roku 1992 a boli ním vybavené automobily Vauxhall/Opel Cavalier Turbo a Calibra Turbo. Je podobný ako motor C20XE, až na namontované turbodúchadlo KKK-16, kované 86 mm piesty značky Mahle GmbH a elektronickú riadiacu jednotku Bosch Motronic M2.7.
Motor je najčastejšie v spojení so 6-rýchlostnou manuálnou prevodovkou Getrag F28 a pohonom 4x4.
Kreón (Korint)

Kreón (starogr. Κρέων – Kreón, ) je v gréckej mytológii syn Lykaitha, bol kráľ v Korinte.
Korintský kráľ Kreón syn Lykaitha poskytol útočisko Iásonovi, ktorý bol nútený utiecť z rodného Iólku. 
Iasón už predtým utiekol z Kolchidy, keď sa tam zmocnil zlatého rúna a na spiatočnej ceste sa oženil s Médeiou, ktorá mu pri tom pomohla. Oženil sa s ňou však skôr z vypočítavosti, lebo vedel, že mu ešte táto mocná čarodejnica môže byť neskôr užitočná. Bez nej by sa totiž Iásonovi nepodarilo zmocniť zlatého rúna a tiež uniknúť prenasledovateľom z Kolchidy. Zaľúbená Médeia, aby zdržala Kolchiďanov nechala dokonca zavraždiť aj svojho brata Apsyrta, len aby sa ich loď dostala až do Iasónovho rodného Iólku. V Iólku medzitým vládol kráľ Pelias, ale ten Iasónovi po príchode odmietol odovzdať vládu a preto ho Médeia pomocou kúziel a nevedomej pomoci jeho dcér pripravila o život. Tým však na seba privolala pomstu Peliovho syna Akasta a neostávalo jej nič iné len s Iasónom z Iólku utiecť.
Keď ich potom po dlhom putovaní korintský kráľ Kreón prijal, žili nejaký čas všetci v pokoji a Médeia porodila dvoch synov. Ale Iasón, ktorý predtým v rodnom Iólku prišiel o kráľovský trón, zatúžil získať trón v Korinte. Rozhodol sa preto oženiť s mladou Kreontovou dcérou Glaukou a tak získať nástupnícke právo. Kráľov súhlas mal, ale tento plán neprijala Médeia. Jej láska k Iasónovi sa v okamihu premenila na nenávisť a následne zahubila Glauku tak, že jej poslala nádherný plášť napustený smrteľným jedom. Jej otec Kreón, ktorý sa jej snažil pomôcť bol otrávený tým istým jedom, keď ju umierajúcu objímal. Potom Médeia dokonala svoje dielo a zabila aj svojich dvoch synov, aby Iasóna utrápila žiaľom.
Kreón, korintský kráľ, je známy predovšetkým z mýtov o Argonautoch. V niektorých verziách sa však nevyskytuje, v iných je jeho dcéra nazývaná Kreusa alebo Kreutis.
Lutilský potok

Lutilský potok môže byť:
Volejbalová extraliga mužov 2011/12

Volejbalová extraliga mužov v sezóne 2011/12 bol 20. ročník extraligy volejbalistov, najvyššej volejbalovej súťaže mužov na Slovensku, kontrolovanej Slovenskou volejbalovou federáciou. V extralige súťažilo 10 družstiev s tým, že VK Chemes Humenné sa kvôli účinkovaniu v Stredoeurópskej lige pripojil až v jej nadstavbovej časti. Svoj tretí titul získalo družstvo VK Chemes Humenné.
Systém súťaže.
Systém súťaže sa oproti predošlej sezóne nezmenil. Súťaž sa skladala z troch častízákladnej, nadstavbovej a z play-off. Základná časť s deviatymi družstvami sa hrala dvojkolovým systémom každý s každým raz doma a raz vonku. Všetky družstvá postúpili do nadstavbovej časti hranej tiež dvojkolovým systémom, pričom štvorica najlepších postúpila do skupiny o 1. až 4. miesto, ktorú doplnilo družstvo účinkujúce v Stredoeurópskej lige; zvyšné družstvá vytvorili skupinu o 5. až 10. miesto. Družstvám sa v nadstavbovej časti započítavali výsledky zo základnej časti iba v skupine o 5. až 10. miesto. Najlepších 8 družstiev postúpilo do play-off. 3-kolové play-off začínalo štvrťfinálovými duelmi a končilo duelmi o umiestnenie. Štvrťfinále, semifinále a duel o bronz sa hrali na 3 víťazné zápasy, finále na 4 víťazné zápasy a zápasy o umiestnenie na 2 odvetné zápasy. Zo súťaže zostúpilo v budúcej sezóne posledné družstvo po nadstavbovej časti a predposledné družstvo odohralo prelínaciu súťaž s 3 víťazmi skupín 1. ligy.
Bodovanie.
Pred sez=onou došlo k zmene bodovania súťaže:
Účastníci.
Poznámka: Klub "VK STU Bratislava" sa po zmene sponzorského partnera premenoval na "Volley Team UNICEF Bratislava".
Prelínacia súťaž.
Zvolen sa udržal v extralige aj na sezónu 2012/13, do ktorej postúpila aj Žilina.
Družstvá:
Ivan Kuhn

Bc. Ivan Kuhn M.A. (* 30. september 1966, Rožňava) je politológ, bývalý novinár a analytik Konzervatívneho inštitútu M. R. Štefánika.
Vzdelanie.
Vyštudoval odbor politológia na Filozofickej fakulte Univerzity Komenského v Bratislave (1991-1995) a medzinárodné vzťahy na University of Kent v Canterbury vo Veľkej Británii (1996-1997).
Kreón (otec Megary)

Kreón (starogr. Κρέων – Kreón, ) bol v gréckej mytológii kráľ v Tébach, jeho dcéra Megara bola prvou manželkou najväčšieho hrdinu Herakla.
Tébsky kráľ Kreón musel každoročne odvádzať sto volov orchomenskému kráľovi Erginovi, pretože bol ním porazený.
Trvalo to až dovtedy, kým sa Herakles odchádzajúci z Kithairónu, kde zabil strašného leva vracal do rodných Téb. Cestou stretol mužov, od ktorých sa dozvedel, že sú vyberačmi dani, ktoré musí kráľ Kreón odvádzať. Keďže sa mu to videlo nespravodlivé na mieste sa s nimi porátal. Odrezal im uši a nosy a poslal ich tam odkiaľ prišli. Tébania Herakla potom nadšene privítali, ale ich radosť dlho netrvala, lebo pred bránami Téb sa objavil Erginos s veľkým vojskom. Herakles prevzal velenie nad obranou mesta a Ergina porazil. Erginos musel následne za trest Tébanom vrátiť dvojnásobok toho čo si od nich vzal.
Kráľ Kreón dal z vďačnosti Heraklovi za manželku svoju najstaršiu dcéru Megaru. Herakles sa stal otcom troch detí a s Megarou žil šťastne niekoľko rokov. To sa ale nepáčilo bohyni Hére, ktorá ho nemala rada a zoslala na neho šialenstvo. Herakles potom v záchvate zabil svoje tri deti. Keď mu potom Héra vrátila zdravú myseľ, nešťastný Herakles Téby opustil.
Zoznam kultúrnych pamiatok v Bratislavskom kraji

V Bratislavskom kraji sa nachádza 1710 kultúrnych pamiatok, z čoho 1271 kultúrnych pamiatok je v meste Bratislava samotnom. V tabuľke sú uvedené okresy kraja s počtom kultúrnych pamiatok. Okres Bratislava I je rozdelený na viac častí.
Volejbalová extraliga žien 2011/12

Volejbalová extraliga žien v sezóne 2011/12 bol 20. ročník extraligy volejbalistiek, najvyššej volejbalovej súťaže žien na Slovensku, kontrolovanej Slovenskou volejbalovou federáciou. V extralige bojovalo 10 družstiev s tým, že tímy VK Slávia EU Bratislava a VK Doprastav Bratislava sa kvôli účinkovaniu v Stredoeurópskej lige pripojili až v play-off. Zo svojho druhého víťazstva sa tešili hráčky VK Doprastav Bratislava.
Účastníci.
1 Tím sa premenoval z pôvodného názvu "VŠK Spoje Bratislava".
Pozn: VK Gat Solutions Senica, ktorý skončil na 7. mieste, sa do extraligy 2011/12 neprihlásil. Nahradil ho Kežmarok, ktorý skončil na 2. mieste v prelínacej súťaži 2010/11. 
Play-off.
Play-off o 5.8. miesto.
"(na odvetu)"
Play-off o 7. miesto.
"(na odvetu)"
Play-off o 5. miesto.
"(na odvetu)"
Play-off o 3. miesto.
1 Výsledok bol kvôli neoprávnenej hráčke Bratislavy neskôr kontumovaný v prospech Pezinka.
Prelínacia súťaž.
Kežmarok sa udržal v extralige aj na sezónu 2012/13, v ktorej si zahrá aj VIVUS Bratislava.
Lichtenštajnské národné inline hokejové družstvo mužov

Lichtenštajnské národné inline hokejové družstvo mužov je mužský národný inline hokejový tím Lichtenštajnska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Lichtenštajnského zväzu ľadového a inline hokeja (LEIV). Družstvo debutovalo v roku 2004 v kvalifikácii o postup na majstrovstvách sveta IIHF. V dvoch prípadoch sa ale nedokázalo kvalifikovať na finálový turnaj.
Izraelské národné inline hokejové družstvo mužov

Izraelské národné inline hokejové družstvo mužov je mužský národný inline hokejový tím Izraela, ktorý ho reprezentuje v medzinárodných inline hokejových súťažiach a zápasoch. Funguje pod záštitou Izraelskej federácie ľadového hokeja (IHFI). Družstvo debutovalo v roku 2007 na kvalifikácii o postup na záverečný šampionát. Ani v jednom zo štyroch kvalifikačných podujatí sa ale nedokázalo kvalifikovať na majstrovstvá sveta IIHF. 
Na majstrovstvách sveta FIRS sa prvýkrát predstavilo v roku 2000 a skončilo na nich na poslednom mieste. O dva roky neskôr svoju účasť na podujatí zopakovalo a opäť skončilo posledné. Od roku 2003 sa na podujatiach FIRS už nepredstavuje.
Habsburg (obec)

Habsburg je obec v kantóne Aargau vo Švajčiarsku. Názov obce, prvýkrát spomínanej začiatkom 15. storočia, pochádza od rovnomenného hradu, založeného okolo roku 1020.
Od názvu hradu si odvodil meno kráľovský rod Habsburgovcov, ktorých predok Werner, štrasburský biskup, hrad založil.
Turecké národné inline hokejové družstvo mužov

Turecké národné inline hokejové družstvo mužov je mužský národný inline hokejový tím Turecka, ktorý ho reprezentuje v medzinárodných inline hokejových súťažiach a zápasoch. Funguje pod záštitou Tureckej federácie ľadového hokeja (TBHF). Družstvo debutovalo v roku 2009 na kvalifikácii o postup na záverečný šampionát. Ani v jednom zo štyroch kvalifikačných vystúpení sa ale nedokázalo kvalifikovať na majstrovstvách sveta IIHF. 
Výsledky.
Majstrovstvá sveta IIHF v inline hokeji
Kvalifikácia na Majstrovstvá sveta IIHF
Macedónske národné inline hokejové družstvo mužov

Macedónske národné inline hokejové družstvo mužov je mužský národný inline hokejový tím Severného Macedónska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Macedónskej federácie ľadového hokeja (MIHF). Družstvo debutovalo v roku 2011 v kvalifikácii o postup na majstrovstvách sveta IIHF. Nedokázalo sa ale kvalifikovať, keď skončilo na poslednom mieste kvalifikácie. Vo svojich ďalších troch kvalifikáciách zopakovalo posledné miesto v skupine. Až vo svojej piatej kvalifikácii, ktorej sa zúčastnilo 8 družstiev, dokázalo vyhrať aspoň v jednom stretnutí a v kvalifikácii obsadilo konečné 4. miesto.
Dymová clona

Dymová clona je dym, vypúšťaný na krytie pohybu alebo utajenie polohy vojenských jednotiek, ako napríklad pechoty, tankov, lietadiel či vojnových lodí. Dymové clony sú generované špeciálnymi vyvíjačmi dymu alebo vypúšťané zo zásobníkov (dymové granáty - dymovnica).
Dymovú clonu používali už staroveké armády. Použitie dymovej clony bolo časté v námorných stretnutiach prvej a druhej svetovej vojny. V modernej vojenskej technológii existujú aj "dymové clony", ktoré zneviditeľnia predmet voči akejkoľvek technológii využívajúcej infračervené žiarenie, ktoré využíva množstvo zbraňových navádzacích systémov.
V prenesenom význame sa termín dymová clona používa aj pre spôsob prejavu, správania, ktoré má byť zásterkou pre iné konanie.
Austrálske národné inline hokejové družstvo mužov

Austrálske národné inline hokejové družstvo mužov je mužský národný inline hokejový tím mužov, ktoré reprezentuje Austráliu v medzinárodných inline hokejových súťažiach a zápasoch. Funguje pod záštitou Austrálskej federácie ľadového hokeja (IHA) a takisto aj Austrálskeho zväzu inline hokeja (ILHA). Družstvo sa prvýkrát predstavilo hneď na prvých majstrovstvách sveta IIHF v roku 1996 a odvtedy sa na nich predstavuje pravidelne, s výnimkou turnaja v roku 2002. Najlepším výsledkom národného tímu na tomto podujatí je 9. miesto, ktoré dosiahlo v roku 2000. Na majstrovstvách sveta FIRS sa predstavilo už v roku 1995 a najlepší výsledok dosiahlo v práve na tomto turnaji, keď obsadilo 7. miesto.
Družstvo sa okrem MS pravidelne predstavuje aj na kontinentálnych majstrovstvách Oceánie.
Majstrovstvá sveta v ľadovom hokeji 2012 – I. divízia

Majstrovstvá sveta v ľadovom hokeji 2012 – I. divízia boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Od roku 2012 sa MS hrajú podľa nového herného systému. Skupiny v divíziách už nie sú rovnocenné, po novom sa medzi nimi postupuje a zostupuje.
I. A divízia.
Turnaj I. A divízie sa hral v Ľubľane v Slovinsku od 15. do 21. apríla 2012. 
I. B divízia.
Turnaj I. B divízie sa hral v Krynici-Zdróji v Poľsku od 15. do 21. apríla 2012.
Majstrovstvá sveta v ľadovom hokeji 2012 – II. divízia

Majstrovstvá sveta v ľadovom hokeji 2012 – II. divízia boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Od roku 2012 sa MS hrajú podľa nového herného systému. Skupiny v divíziách už nie sú rovnocenné, po novom sa medzi nimi postupuje a zostupuje.
II. A divízia.
Turnaj II. A divízie sa hral v Reykjavíku na Islande od 12. do 18. apríla 2012.
II. B divízia.
Turnaj II. B divízie sa hral v Sofii v Bulharsku od 2. do 8. apríla 2012.
Majstrovstvá sveta v ľadovom hokeji 2012 – III. divízia

Majstrovstvá sveta v ľadovom hokeji 2012 – III. divízia bol hokejový turnaj štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Do súťaže sa prihlásilo 8 mužstiev, ale IIHF neschválila žiadosť Bosny-Hercegoviny a Taiwanu. Turnaj III. divízie sa hral v Erzurume v Turecku od 15. do 21. apríla 2012.
Eurydiké (manželka Kreonta)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii manželka tébskeho kráľa Kreonta.
Eurydikin manžel Kreón vládol v Tébach dvakrát, prvýkrát po smrti kráľa Laia, potom sa vzdal vlády v prospech Oidipa. Keď bol Oidipus po neúmyselnej vražde vlastného otca Laia a sobáši s vlastnou matkou Iokasté vypovedaný z Téb, ujal sa Kreón vlády druhýkrát.
Spočiatku vládol spolu s dvoma Oidipovými synmi Eteoklom a Polyneikom. Potom Eteokles vyhnal Polyneika z Téb. Polyneikes si však našiel spojencov v Argu a vrátil sa s veľkým vojskom. V následnej vojne, bratia vo vzájomnom súboji zahynuli. Kráľ Kreón Eteoklovi usporiadal veľkolepý pohreb a Polyneika zakázal pochovať za to, že pred brány Téb priviedol cudzie vojsko. Antigona, ich sestra, ho však napriek zákazu pochovala. Kreón ju za to nechal zamurovať do hrobky, kde spáchala samovraždu. Keď sa to dozvedel Kreontov syn Haimón, jej snúbenec, prebodol sa mečom pred očami svojho otca. Tragédiu dovŕšila kráľovná Eurydika, ktorá sa tiež usmrtila potom, čo jej oznámili synovu smrť.
Otakar Krámský

Otakar Krámský (* 1. júl 1959, Jilemnice, Česko – † 25. apríl 2015, Rechberg, Rakúsko) bol český automobilový pretekár, majster Európy z rokov 1995, 1997 a 1998, vicemajster Európy 1996 a 2002 a druhý vicemajster Európy 2001 a takisto mnohonásobný majster Česka. Zomrel potom, ako jeho monopost počas tréningovej jazdy po technickej poruche vyletel z trate a čelne narazil do stromu.
Životopis.
Ako žiak sa pretekársky venoval bežeckému lyžovaniu. Bol druhým v Česko-Slovensku medzi dorastencami a dostal sa aj do dorasteneckej reprezentácie. Už ako vysokoškolák (Vysoká škola strojná a textilná v Liberci) sa kvalifikoval na univerziádu. V tom čase už ale pomaly začínal aj s automobilovým športom - motokros, preteky automobilov do vrchu. Najprv jazdil na Škode 130L, s ktorou sa zúčastnil Majstrovstiev Európy v pretekoch automobilov do vrchu. Od roku 1989 jazdil na Škodu Favorit 136L. Počas sezóny 1990 začal jazdiť s Fordom Sierra Cosworth skupiny N, neskôr jazdil na monoposte Reynard 99L.
Eurydiké (manželka Lykourga)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii manželka nemejského kráľa Lykourga. 
Lykourgos vládol v Nemei, s manželkou Eurydikou mal syna Ofelta, ktorý zahynul na začiatku vojny Sedmi proti Tébam, keď bol ešte maličký. Jeho smrť zavinila opatrovateľka Hypsipylé, kedysi kráľovná na ostrove Lemnos. Jej zverenca zaškrtil had, kým ona išla ukázať vojakom prameň do blízkeho lesa.
Kráľova skala

Kráľova skala môže byť:
Kráľova skala (vrch v Nízkych Tatrách)

Kráľova skala () je vrch v Nízkych Tatrách. Leží nad Telgártom, približne juhozápadne od Popradu. 
Poloha.
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Banskobystrickom kraji, v okrese Brezno a zasahuje na katastrálne územia obcí Šumiac a Telgárt. Najbližšími sídlami sú južne situované obce Telgárt a Šumiac, severovýchodne leží Vernár. Vrch je súčasťou Národného parku Nízke Tatry.
Opis.
Kráľova skala leží na juhovýchodnom úbočí mohutnej Kráľovej hole () na východnom okraji Kráľovohoľských Tatier. Východne leží Popová () a Gregová (), južne Priehybka (), Čelo () a Grúň (), západne Ždiarna () a Orlová () a severne Kráľova hoľa, Tri kopce (), Úplaz () a Košarisko (). Oblasť patrí do povodia Hrona, kam smerujú i potoky, odvodňujúce svahy Kráľovej skaly. Blízkym sedlom prechádza lesná cesta z obce Šumiac k vysielaču na Kráľovej holi a vrcholom vedie turistická trasa z Telgártu. 
Výhľady.
Vrcholovú skalnatú časť pokrýva nízka hôľnatá vegetácia s nesúvislým porastom kosodreviny, ktoré umožňujú nerušený kruhový rozhľad. Pri vhodných podmienkach je možné pozorovať vrcholy Nízkych Tatier, no tiež Kremnické vrchy, Poľanu, Veporské, Stolické a Volovské vrchy, Spišsko-gemerský kras, Branisko, Levočské vrchy a východný okraj Vysokých Tatier.
Basketbalová extraliga mužov 2011/12

Basketbalová extraliga mužov v sezóne 2011/12 bol 20. ročník extraligy basketbalistov, najvyššej basketbalovej súťaže mužov na Slovensku, kontrolovanej Slovenskou basketbalovou asociáciou (SBA). Zo svojho tretieho titulu v histórii sa tešili hráči BC Prievidza, ktorí získali titul po dlhých 17-tich rokoch.
V extralige bolo v tejto sezóne iba 9 družstiev, pretože tím BK Inter Bratislava, ktorý skončil v minulej sezóne na 10. mieste, neprejavil záujem štartovať a pôsobil tak len v najvyššej českej súťaži Mattoni NBL. Víťaz 1. ligy MBK AŠK Slávia Trnava ani v poradí druhý tím Slávia TU Bemaco Košice, taktiež neprejavili záujem štartovať v najvyššej súťaži z finančných dôvodov. V dôsledku toho zo súťaže nikto nevypadával.
Účastníci.
Pozn: Tím Levíc účinkuje zároveň aj v českej najvyššej súťaži.
Tabuľka po základnej časti.
Pozn: Spišská Nová Ves má 1 kontumačnú prehru bez priznania bodu. Pri rovnosti bodov rozhodujú vzájomné zápasy. 
Play-off.
Play-off o 3. miesto.
"(na odvetu)"
Zoznam geovedných článkov/Á

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
áb.
Ábú (pohorie)
ál.
Álen
Eurydiké (dcéra Pelopa)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii dcéra Pelopa, kráľa v Élide a jeho manželky Hippodameie.
Kráľ Pelops bol synom sipylského kráľa Tantala, ale zo Sipylu ho vyhnal trójsky kráľ Ilos. Pelops sa nato oženil s Hippodameiou a stal sa tak nástupcom kráľa Oinomaa na tróne v élidskej Pise. Eurydika bola ich dcérou, rozhodne nebola tak neblaho preslávená ako jej bratia Atreus a Thyestes. Eurydiku niektoré antické pramene uvádzajú ako matku Alkmény.
Abrádž al-Bajt

Abrádž al-Bajt (arabským písmom ابراج البيت) je komplex budov v saudskoarabskom meste Mekka. 
Najvyššia z týchto budov, Funduk al-Burdž (Hotel Tower), má 601 metrov, čím je treťou najvyššou budovou na svete. Jej hodiny majú priemer 43 metrov, čím sú najväčšie na svete. Megatall Hotel Tower je aj najvyššou hodinovou vežou sveta. Komplex stojí pred Kábou. Budova je zakončená polmesiacom. 
Budovy sú pomenované po islamských symboloch: po Hotel Tower sú druhými najvyššími Zamzam a Hádžar (po slovensky Hagar) - Zamzam je významný islamský prameň a Hagar bola služobníčka Sáry, manželky Abraháma. Tieto dve budovy sú vysoké 260 metrov. 250 metrov sú vysoké Makám a Kibla - kibla je smer, ktorým sa modlia moslimovia (vždy smeruje k Mekke). Najnižšie, 240 metrov vysoké Marwa a Safá (pozri As-Safá a Al-Marwa) sú v skutočnosti dva vŕšky nachádzajúce sa vo Veľkej mešite.
Rozloha poschodí je 1 500 000 m², čím je najväčšia na svete. Má 120 poschodí a 95 výťahov, čím je to budova s druhým najvyšším počtom výťahov, po Willis Tower, ktorý má výťahov 120.
Spolok včelárov Slovenska

Spolok včelárov Slovenska (SVS) je nástupnícka celoslovenská organizácia najstarších včelárskych spolkov na Slovensku, jednak Krajinského Ústredia Spolkov včelárskych na Slovensku (1931) a Prvého Spolku slovenských včelárov na Slovensku (vtedy v Hornom Uhorsku) založeného Štefanom Závodníkom v roku 1869. Jeho úlohou je chrániť a rozvíjať záujmy slovenských včelárov na rôznych úrovniach, vzájomná pomoc, vzdelávanie spoločnosti v oblasti včelárstva, uchovávanie a odovzdávanie duchovného odkazu tých, ktorí sa zaslúžili o jeho rozvoj.
Spolok pokračuje vo vydávaní časopisu Slovenský včelár, ktorý vychádza od r. 1923. 
Externé odkazy.
Oficiálna stránka Spolku včelárov Slovenska Zdroj, z ktorého (pôvodne) čerpal tento článok.
Basketbalová extraliga žien 2011/12

Basketbalová extraliga žien v sezóne 2011/12 bol 20. ročník extraligy basketbalistiek, najvyššej basketbalovej súťaže žien na Slovensku, kontrolovanej Slovenskou basketbalovou asociáciou (SBA). Už po deviatykrát za sebou sa z víťazstva tešili hráčky Good Angels Košice. Šesťkrát vyhrali finálovú sériu na zápasy, z toho štyrikrát s MBK Ružomberok.
V extralige bolo v tejto sezóne iba 7 družstiev (pôvodne malo byť 10 tímov), pretože tímy BK Inpek UKF Nitra, BK PU Bemaco Prešov a BK UMB 08 Banská Bystrica, teda tímy ktoré skončili v minulej sezóne na 3., 5. a 7. mieste, neprejavili záujem štartovať. Nitriansky a prešovský klub ukončili svoju činnosť. V dôsledku toho zo súťaže nikto nezostúpil do 1. ligy.
Systém súťaže.
Po odohraní základnej časti, ktorá sa hrala štvorkolovo, nasledovalo play-off, do ktorého postúpilo 6 najlepších družstiev. 2 najlepšie družstvá priamo do semifinále. Štvrťfinálové duely, rovnako ako duel o 3. miesto, sa hrali na 2 víťazné zápasy, semifinále a finále na 3 víťazné zápasy. Zo súťaže nezostúpilo žiadne družstvo do 1. ligy.
Účastníci.
Poznámka: Dannax Sport Košice je juniorský tím Good Angels Košice.
All-stars tím ligy.
Prvý tím All-stars
Druhý tím All-stars
Kostol svätých archanjelov (Șurdești)

Kostol svätých archanjelov je gréckokatolícky drevený kostol v rumunskej obci Șurdești. So svojou celkovou výškou 72 metrov je najvyšší na svete. Bol postavený v roku 1721. Spolu s inými siedmimi kostolmi je v Zozname svetového dedičstva UNESCO.
Novozélandské národné inline hokejové družstvo mužov

Novozélandské národné inline hokejové družstvo mužov je mužský národný inline hokejový tím mužov, ktorý reprezentuje Nový Zéland v medzinárodných inline hokejových súťažiach a zápasoch. Funguje pod záštitou Novozélandskej asociácie inline hokeja (NZIHA). Družstvo sa prvýkrát predstavilo na majstrovstvách sveta IIHF v roku 2000. Najlepším výsledkom národného tímu je 10. miesto z turnaja v roku 2007. Na majstrovstvách sveta FIRS sa predstavilo prvýkrát až v roku 2013 a najlepší výsledok dosiahlo v práve na tomto turnaji, keď obsadilo 11. miesto.
Družstvo sa okrem MS pravidelne predstavuje aj na kontinentálnych majstrovstvách Oceánie.
Havelock City

Havelock City je rozostavaný projekt v srílanskej metropole Kolombo. Celý komplex má tvoriť deväť budov. 
Výška budov nie je známa, ale prvé štyri veže majú mať 22 poschodí, budovy 5 a 6 po dvadsiatich siedmich poschodiach a mrakodrapy 7 a 8 po dvadsiatich deviatich poschodiach. Stavba bola zahájená 18. mája 2004 a dokončená by mala byť v roku 2012. Po dokončení majú byť najvyššie "devätoričky" na svete. Súčasťou projektu má byť aj Havelock City Bridge, tubusový most dlhý 36 metrov spájajúci budovy so Skelton Rd.
Japonské národné inline hokejové družstvo mužov

Japonské národné inline hokejové družstvo mužov je mužský národný inline hokejový tím Japonska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Japonskej federácie ľadového hokeja (JIHF). Družstvo sa prvýkrát predstavilo hneď na prvých majstrovstvách sveta IIHF v roku 1996 a od toho roku sa ich zúčastňuje takmer pravidelne. Najlepším výsledkom národného tímu je 9. miesto na svetovom šampionáte z roku 2003. Na majstrovstvách sveta FIRS sa predstavilo prvýkrát v roku 2001 a na tomto turnaji dosiahlo aj svoj najlepší výsledok5. miesto, ktorý v roku 2002 zopakovalo.
Na kontinentálnych majstrovstvách dosiahlo jedno víťazstvo, keď v roku 2005 vo finále zvíťazilo nad .
Výsledky.
Majstrovstvá sveta IIHF.
1 Japonsko sa nezúčastnilo kvôli katastrofe vo Fukušime.
Latinka

Latinka môže byť:
Taiwanské národné inline hokejové družstvo mužov

Taiwanské národné inline hokejové družstvo mužov je mužský národný inline hokejový tím Taiwanu, ktorý ho reprezentuje v medzinárodných inline hokejových súťažiach a zápasoch. Funguje pod záštitou Taiwanskej federácie ľadového hokeja (CTIHF). Družstvo sa prvýkrát predstavilo na majstrovstvách sveta IIHF v roku 2005. Druhýkrát sa na ne kvalifikovalo v roku 2009. Na obidvoch turnajoch obsadilo posledné 16. miesto. Na majstrovstvách sveta FIRS sa predstavilo prvýkrát v roku 2007. Najlepší výsledok dosiahlo v roku 2015, keď obsadilo 12. miesto.
V roku 2009 sa ako družstvo hostiteľskej krajiny zúčastnilo Svetových hier v Kao-siungu, na ktorých obsadilo posledné6. miesto. Na kontinentálnych majstrovstvách získalo dva majstrovské tituly, v rokoch 2012 a 2014.
Hongkonské národné inline hokejové družstvo mužov

Hongkonské národné inline hokejové družstvo mužov je mužský národný inline hokejový tím Hongkongu, ktorý ho reprezentuje v medzinárodných inline hokejových súťažiach a zápasoch. Funguje pod záštitou Hongkonskej asociácie inline hokeja (HKCIHA), ktorá je členom Hongkonskej federácie kolieskových športov (HKFRS). Družstvo sa doposiaľ nepredstavilo na majstrovstvách sveta IIHF. V jedinej kvalifikácii, ktorú odohralo v roku 2004, neuspelo, keď v oboch zápasoch s prehralo. 
Na kontinentálnych majstrovstvách získalo v roku 2005 striebornú medailu, keď vo finále turnaja prehralo s .
Allentown

Allentown je americké mesto v Lehigh County v Pensylvánii. Je to tretie najľudnatejšie mesto Pensylvánie, po Philadelphii a Pittsburghu. Podľa sčítania obyvateľov z roku 2010 malo mesto 118 032 obyvateľov a bolo najrýchlejšie rastúcim v Pensylvánii. Je tiež sídlom okresu Lehigh county. 
Mesto sa rozprestiera na brehoch rieky Lehigh. Je najväčším z trojice miest, ktoré tvoria aglomeráciu východnej Pensylvánie a západného New Jersey, známu ako údolie Lehigh (Lehigh Valley). Nachádza sa 60 míľ (97 km) severne od Philadelphie, 80 míľ (130 km) na východ od Harrisburgu, a 90 míľ (140 km) na západ od New York City.
V meste sa nachádzajú dve vysoké školy, Cedar Crest College a Muhlenberg College. V blízkosti mesta sa nachádza zábavný park Dorney Park &amp; Wildwater Kingdom.
Komerčné lety pre mesto a okolie sú zabezpečované prostredníctvom letiska Lehigh Valley International Airport (LVIA). Chartrové lety prevádzkuje menšie letisko Allentown Queen City Municipal Airport.
Mesto v roku 1762 založil William Allen pod názvom Northhampton town a v roku 1932 bolo premenované na počesť svojho zakladateľa.
Allentown je dvojnásobným víťazom ocenenia All-America City Award, z roku 1962 a z 1974–1975..
Ekonomika.
Mesto bolo na konci 19. storočia významným centrom textilného priemyslu a spracovania hodvábu. V tridsiatych rokoch, po tom, ako syntetika nahradila hodváb, začalo toto odvetvie v meste upadať a posledný závod na spracovanie hodvábu bol uzatvorený v roku 1989. V roku 1905 bola v meste založená firma na výrobu kamiónov Mack Trucks. Dnes, tak, ako vo väčšine pennsylvánskych miest je hospodárstvo mesta založené na sektore služieb a čiastočne na priemyselnej výrobe. Výrobné a obchodné firmy majú svoje prevádzky v priemyslovom parku a inkubátore Bridgeworks.
Humanistika

Humanistika môže byť:
Antikva

Antikva môže byť:
Rodina písma

Rodina písma môže byť:
Glyf

Glyf môže byť:
Habsburg

Habsburg môže byť:
(I’ll Never Be) Maria Magdalena

„(I’ll Never Be) Maria Magdalena“, tiež známa pod názvom „Maria Magdalena“ je synthpopová skladba nemeckej speváčky Sandry. 
Prvýkrát bola vydaná v marci 1985 ako hlavný singel z jej debutového albumu "The Long Play" a je tiež prvým singlom, ktorý bol vydaný medzinárodne. Skladba dosiahla 1. miesto v rebríčku Media Control Charts a na tejto pozícii sa udržala štyri týždne, a to medzi 13. septembrom 1985 a 4. októbrom 1985. Tento veľký európsky hit dosiahol 1. miesto v Holandsku, Izraeli, Švédsku, Nórsku a Švajčiarsku, 3. miesto v Taliansku, 5. miesto vo Francúzsku, 2. miesto v Južnej Afrike a 87. miesto v Spojenom kráľovstve.
Skladba bola znovu vydaná v remixovanej verzii v roku 1993 okrem Francúzska ako ďalší remix v roku 1999 ako propagačný singel.
Ifikles

Ifikles alebo Ifiklés alebo Ífiklés (starogr. Ἰφικλῆς – Ifikles/iný prepis Ífiklés, ) môže byť v gréckej mytológii::
Ifikles (mytológia)

Ifikles alebo Ifiklés alebo Ífiklés (starogr. Ἰφικλῆς – Ifikles/iný prepis Ífiklés, ) je v gréckej mytológii syn tirynthského kráľa Amfitryóna a jeho manželky Alkmény.
Bol nevlastným bratom najväčšieho hrdinu gréckych mýtov Herakla, ktorého otcom bol boh Zeus. Ten zviedol Alkménu tak, že na seba vzal podobu jej manžela.
Ifikles bol jedným z účastníkov honu na kalydónskeho diviaka, ktorý usporiadal hrdina Meleagros, po boku Herakla bojoval s élidským kráľom Augeiom a zúčastnil sa s ním i vojny proti trójskemu kráľovi Laomedontovi.
Ifikles mal troch synov, z toho dvoch starších mu zabil Herakles, keď na neho bohyňa Héra zoslala šialenstvo. Najmladší syn Iolaos sa stal neskôr Heraklovým priateľom a tiež manželom Heraklovej prvej ženy Megary. Za vraždu detí musel potom Herakles očistiť svoju dušu podľa vyloženej veštby, v službách mykénskeho kráľa Eurysthea, ktorý mu zadal dvanásť ťažkých úloh. Iolaos pomohol Heraklovi pri plnení jeho druhej úlohy, v boji s lernskou Hydrou.
Vodnopólová extraliga mužov 2011/12

Vodnopólová extraliga mužov v sezóne 2011/12 bol 20. ročník extraligy vodnopólistov, najvyššej vodnopólovej súťaže mužov na Slovensku, ktorý organizoval Slovenský zväz vodného póla (SZVP). V súťaži účinkovalo 8 družstiev, rovnako ako v minulej sezóne. Piaty titul získal ČH Hornets Košice, ktorý vo finálovej sérii zvíťazil nad Sláviou UK Bratislava.
Systém súťaže.
Systém súťaže sa oproti minulej sezóne nezmenil. Súťaž sa opäť skladala z dvoch častí – zo základnej časti a play-off. Po odohraní základnej časti systémom každý s každým jedenkrát doma a vonku nasledovalo pre všetky družstvá play-off. Podľa vzájomných zápasov v základnej časti si do semifinále zobralo každé družstvo toľko bodov, koľko s daným súperom dosiahlo. Zvíťazilo to družstvo, ktoré ako prvé dosiahlo minimálne 7 bodov. Prvé zápasy play-off začínali doma horšie postavené družstvá. Posledný tím mal odohrať baráž s víťazom 1. ligy.
Účastníci.
Pozn.: O účasť v Eurointerlige mali záujem Hornets Košice i Akademik Košice, súťaž sa ale napokon nekonala.
Výsledky.
Play-off.
Do 1. kola play-off si body berú družstvá nasledovne:
Do 2. kola play-off si body berú družstvá nasledovne:
Nokia C7-00

Nokia C7-00 je smartphone (chytrý telefón) založený na operačnom systéme Symbian. Neskôr po aktualizácii na Nokia (Symbian) Belle.
Smartphone Nokia C7-00 bol predstavený v 4Q roku 2010.
Je vybavený 3,5 palcovým AMOLED kapacitným dotykovým displejom 640 x 360 bodov (pixelov).
Adícia vody

Adícia vody alebo hydratácia je typ elektrofilnej adície, pri ktorej sa na násobnú väzbu C=C alebo C≡C aduje molekula vody. Reakcia sa uskutočňuje za katalýzy silnou kyselinou. 
Rozlišuje sa adícia vody na alkény a adícia vody na alkíny, pri ktorých je odlišný reakčný mechanizmus a produkt.
Adícia vody na alkény.
Pri adícii na alkény, podľa Markovnikovovho pravidla, príde elektrofilná častica (teda katión vodíka H+) na uhlík tak, aby vznikol stabilnejší karbkatión (vo väčšine prípadov uhlík s vyšším počtom vodíkov) a nukleofilná častica (hydroxyový anión OH-) na uhlík s nižším počtom vodíkov. Produktom je alkohol.
Adícia vody na alkíny.
Pri adícii na alkíny adícia na 1. π väzbu prebieha podľa mechanizmu adície na alkény, no do druhého stupňa reakcia neprebieha. Uplatňuje sa tu Erlenmayerov prešmyk- menej stabilná enol forma (alkohol s nenasýtenou väzbou na uhlíku s OH- skupinou) sa stabilizuje prešmykom zostávajúcej π väzby na väzbu C-O za vzniku oxo formy (karbonylovej zlúčeniny). Na rozdiel od adície na dvojité väzby vyžaduje prítomnosť ortuťnatých solí.
1. vodnopólová liga žien 2011/12

1. vodnopólová liga žien v sezóne 2011/12 bol 21. ročník ligy vodnopólistiek, vodnopólovej súťaže žien na Slovensku, kontrolovanej Slovenským zväzom vodného póla (SZVP). Titul obhajil tím PVK Vrútky, ktorý získal už svoj 15. titul.
Systém súťaže.
Hrala sa iba základná časť, a to turnajovým spôsobom. Turnajov bolo 6, dvakrát vo Vrútkach a Topoľčanoch, a raz v Bratislave a Košiciach.
Dym

Dym (iné názvy: zastarano čad alebo kúr, čierny hustý štipľavý aj: čmud alebo smud) sú drobné viditeľné časti (popol, popolček, sadze) rozptýlené vo vzduchu (aerosól) ako produkt nedokonalého spaľovania. 
Pevné časti dymu môžu pôsobiť v atmosfére ako kondenzačné jadrá. Preto oblasti vzniku veľkého množstva dymu (napríklad veľké mestské aglomerácie) sú aj miestami so zvýšeným výskytom hmly. 
Nebezpečenstvo dymu.
Mnohé zložky dymu sú toxické alebo dráždivé. Najnebezpečnejšie sú oxid uhličitý a oxid uhoľnatý, ktoré môžu viesť k otrave, niekedy spolu s kyanovodíkom a fosgénom. Inhalácia dymu môže preto veľmi rýchlo viesť k strate vedomia. Dym zmiešaný s hmlou vytvára smog, ktorý je obzvlášť nebezpečný pre astmatikov.
Rozdiel medzi dymom a hmlou.
Dym je rozptýlená nerozpustná pevná látka v plynnej látke (napr. mikročiastočky popola vo vzduchu), hmla je nerozpustná kvapalná látka v plynnej látke (napr. čiastočky vodnej triešte vo vzduchu).
International Love

„International Love“ je skladba amerického rappera Pitbulla z jeho šiesteho štúdiového albumu "Planet Pit". Skladba obsahuje vokály amerického R&amp;B speváka Chrisa Browna. Napísali ju Pitbull, Soulshock, Peter Biker, Sean Hurley a Claude Kelly, a produkovali ju Soulshock, Biker a Hurley. Skladba bola prvýkrát vydaná dňa 29. mája 2011 ako prvý propagačný singel z albumu. Nakoniec bol však vydaný ako štvrtý oficiálny singel dňa 1. novembra 2011. V americkom rebríčku Billboard Hot 100 obsadil 13. miesto.
Zostava.
Zdrojom sú "Planet Pit" albumové poznámky.
Mount Rushmore

Mount Rushmore (celý názov Mount Rushmore National Memorial) je pamätník štvorice bývalých prezidentov USA, ktorý sa nachádza v Čiernych horách v Južnej Dakote. Stal sa jedným zo symbolov Ameriky a ročne ho navštívia 3 000 000 návštevníkov.
Opis.
Je vysoký 18 metrov a stvárňuje 4 hlavy prezidentov: 
Výstavba.
Budovanie monumentu trvalo 13 rokov a najťažšie vraj bolo vytesať okuliare Theodora Roosevelta. Lešenie bolo veľmi nestabilné a naraz na ňom pracovalo aj 400 ľudí. V roku 1930 bola odhalená Washingtonova hlava, v roku 1936 nasledoval Jefferson, o rok neskôr Lincoln a v roku 1939 bol dokončený aj Roosevelt.
Juhoafrické národné inline hokejové družstvo mužov

Juhoafrické národné inline hokejové družstvo mužov je mužský národný inline hokejový tím Južnej Afriky, ktorý ho reprezentuje v medzinárodných inline hokejových súťažiach a zápasoch. Funguje pod záštitou Juhoafrickej asociácie ľadového hokeja (SAIHA). Družstvo sa prvýkrát predstavilo na majstrovstvách sveta IIHF v roku 2003. Najlepším výsledkom družstva je 15. miesto na svetovom šampionáte z roku 2003 a 2009. 
Na majstrovstvách sveta FIRS sa prvýkrát predstavilo už v roku 1995 a obsadilo na nich 11. miesto. Od roku 1996 sa však na podujatiach FIRS už nepredstavuje.
Eurydiké (dcéra Lakedaimona)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, ) je v gréckej mytológii dcéra spartského kráľa Lakedaimona.
Lakedaimón bol synom samotného Dia a jeho milenky Plejády Taygety. Kráľ sa oženil so Spartou, dcérou riečneho boha Eurota (boha rovnomennej rieky, pretekajúcej Spartou a vlievajúcou sa do Lakónskeho zálivu), po ktorej nazval nové hlavné mesto v kráľovstve. Ich potomkovia boli: syn Amyklas a dcéra Eurydika. Niektoré antické pramene uvádzajú, že Lakedaimón mal aj syna Himera a dcéru Kleodiku, ale s nymfou Taygetou.
Eurydika sa vydala za argejského kráľa Akrisia a bola matkou dcéry Danay. Krása jej dcéry Danay upútala pozornosť boha Dia, ktorý zatúžil mať s ňou syna.
Rebúcia

Rebúcia () je rod kaktusov z čeľade kaktusovité. Tento veľmi rozsiahly rod obsahuje veľa druhov pôvodom z Bolívie, Peru a Argentíny.
Systematika.
Niektoré druhy sa niekedy zaraďujú do rodu Aylostera. Naopak sa pod rod rebúcia niekedy zaraďujú aj všetky alebo niektoré z rodov: Aylostera Speg., Bridgesia Backeb., Cylindrorebutia Fric &amp; Kreuz., Digitorebutia Fric &amp; Kreuz., Echinorebutia Fric, Eurebutia Fric, Gymnantha Y.Itô, Mediolobivia Backeb., Mediorebutia Fric, Neogymnantha Y.Itô, Reicheocactus Backeb., Setirebutia Fric &amp; Kreuz., Spegazzinia Backeb., Sulcorebutia Backeb. a Weingartia Werderm.
Podľa: Šída O., 1997, Mosti &amp; Papini, 2011.
Opis.
Ide o vzrastovo menšie kaktusy guľovitého, mierne pretiahnutého tvaru, zväčša menšie než 10 cm. Po 2-3 rokoch od vysiatia im vyrastá na báze veľa kvetov. Niektoré druhy rastú v skupinkách.
Distribúcia.
Južná Bolívia, severozápadná Argentína, Andy 2000 až 4500 m n. m.
Kleodiké

Kleodiké alebo Kleodika alebo zriedkavo Kleodike (starogr. Κλεοδίκη – Kleodiké, ) je v gréckej mytológii dcéra zakladateľa lakedaimónskeho kráľovstva, kráľa Lakedaimona.
Kleodiké bola dcérou spartského kráľa Lakedaimona a nymfy Taygeté, dcéry obra Atlanta. Jej súrodencom bol Himeros.
Himeros urazil bohyňu Afroditu a tá jednej noci v ňom prebudila divokú milostnú túžbu, ktorej sa neubránil a nevedomky zbavil panenstva svoju vlastnú sestru Kleodiku. Keď precitol a zistil, čo sa stalo, vrhol sa do rieky, ktorú potom pomenovali po ňom. Ako sa s tým vyrovnala Kleodiké, antické pramene neuvádzajú.
Namíbijské národné inline hokejové družstvo mužov

Namíbijské národné inline hokejové družstvo mužov je mužský národný inline hokejový tím mužov, ktorý reprezentuje Namíbiu v medzinárodných inline hokejových súťažiach a zápasoch. Funguje pod záštitou Namíbijskej asociácie ľadového a inline hokeja (NIIHA). Družstvo sa prvýkrát predstavilo na majstrovstvách sveta IIHF v roku 2005. Najlepším výsledkom družstva je 13. miesto na turnaji v roku 2006. Na majstrovstvách sveta FIRS sa predstavilo prvýkrát až v roku 2011 a najlepší výsledok dosiahlo v práve na tomto turnaji, keď obsadilo 14. miesto.
Čung-jüan ta-fu

Čung-jüan ta-fu (čínskym písmom 中原大佛 - doslova: Veľký Budha z Centrálnych rovín) je druhá najvyššia socha na svete. Nachádza sa v Číne v oblasti Fo-tu-šan, neďaleko mesta Pching-ting-šan v provincii Che-nan. 
Socha je vysoká 128 metrov, stojí na 22 metrov vysokom tróne a ten na 25 metrovej základni. 25 metrov vysoká základňa je položená na 15 metrov vysokej základni. Celá stavba je vysoká 208 metrov. V roku 2002, keď bola dokončená sa stala najvyššou na svete, predbehla japonskú Ušiku Daibucu. Pred jej dokončením bola najvyššou sochou Číny socha Veľký Budha v Ling-šane. Stavba stála 115 miliónov jüanov, čo je asi 13,5 milióna eur.